
R E F E R A T

privind aprobarea contractului de asociere dintre Municipiul Timişoara şi Institutul Intercultural Timişoara- IIT Consiliul Local al Tinerilor din Timişoara- CLTTM în vederea organizării proiectului „Consiliul Local al Tinerilor: între trecut si viitor!"
             Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local si conform adresei nr. SC 2007- 026682/ 29.11.2007 prin care Institutul Intercultural Timişoara- IIT Consiliul Local al Tinerilor din Timişoara- CLTTM, intenţionează sa organizeze proiectul „Consiliul Local al Tinerilor: între trecut si viitor!", propunem aprobarea contractului de asociere dintre Municipiul Timişoara şi Institutul Intercultural Timişoara- IIT Consiliul Local al Tinerilor din Timişoara- CLTTM Timisoara pentru organizarea acestui eveniment.
            Proiectul „Consiliul Local al Tinerilor: între trecut si viitor!" se desfăşoară la nivel regional,cu participarea unui număr de 10 consilii ale tinerilor din ţară. Periodic fiecare Consiliu Local al Tinerilor organizează câte o întalnire regională la care sunt invitate să participe alte consilii reprezentative. Toate întâlnirile regionale au ca obiectiv transferul de informatii între participanţii acesteia.
Prin urmare, propunem alocarea sumei de 4.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

